**З А П И С Н И К**

 Са једанаесте седнице Привременог органа Општине Жагубица, одржане 11.12.2023.године у сали Општинског већа, са почетком у 12,00 часова.

Једанаесту седницу Привременог органа сазвао је Председник Сафет Павловић и њоме председавао. Седници су присуствовали чланови и то: Оливера Пауљескић, Предраг Ивковић, Миле Перић и Живота Марјановић, секретар Привременог органа Томислав Милојевић и руководилац Одељења за буџет и финансије Тања Милошевић.

 Председник Привременог органа, на основу извештаја о присуству, констатовао је да постоји кворум за рад и пуноважно одлучивање на седници.

 Пре утврђивања дневног реда, а у складу са чланом 19. Пословника Привременог органа Општине Жагубица („Сл.гласник Општине Жагубица“, бр.32/2023), председник Привременог органа, предложио је усвајање записника са десете седнице.

 Нико од чланова Привременог органа није ставио примедбе на текст записника десете седнице, а након изјашњавања, председник је констатовао да је записник са десете седнице Привременог органа Општине Жагубица, одржане 06.12.2023.године усвојен једногласно.

 Након усвајања записника, председник Привременог органа, предложио је следећи:

**Д Н Е В Н И Р Е Д**

1. **Предлог Одлуке о измени и допуни Одлуке о буџету Општине Жагубица за 2023.годину (шести ребаланс)**
2. **Захтев за једнократну новчану помоћ Љепаревић Воје из Селишта**

Предлога за измену-допуну дневног реда није било. После извршеног гласања,

председник је констатовао да је Привремени орган Општине Жагубица, једногласно усвојио предложени дневни ред, који ће се разматрати на једанаестој седници.

РАД ПО ДНЕВНОМ РЕДУ

1. **Предлог Одлуке о измени и допуни Одлуке о буџету Општине Жагубица за 2023.годину (шести ребаланс)**

Председник Привременог органа, пре отварање расправе, обавестио је чланове, да је Предлог Одлуке о измени и допуни Одлуке о буџету Општине Жагубица за 2023.годину, у складу са чланом 10.Пословника Привременог органа Општине Жагубица, разматрао Савет за буџет и финансије и да је савет после разматрања предлога, исти прихватио и упутио на даљу надлежност, са предлогом да Привремени орган исти усвоји у целини.

У отвореној расправи поводом разматрања предлога, није било пријављених за дискусију. Председник је закључио расправу и предлог ставио на гласање. Након гласања, председник је констатовао да је Привремени орган Општине Жагубица, на 11.седници 11.12.2023.године, једногласно усвојио Предлог Одлуке о измени и допуни Одлуке о буџету Општине Жагубица за 2023.годину (шести ребаланс).

1. **Захтев за једнократну новчану помоћ Љепаревић Воје из Селишта**

 Председник Привременог органа, после гласања, констатовао је да је Привремени орган Општине Жагубица, једногласно усвојио закљчак да се Захтев Љепаревић Воје из Селишта, за једнократну новчану помоћ, бр. I-553-75/2023, упућен Привременом органу општине Жагубица дана 11. 12. 2023. године, упути Центру за социјални рад општина Петровац на Млави и Жагубица – одељење у Жагубици као надлежном органу на одлучивање.

 Председник Привременог органа, закључио је рад 11.седнице у 12 часова и 30 минута.

**ПРИВРЕМЕНИ ОРГАН ОПШТИНЕ ЖАГУБИЦА**

Број: I-06-75-1-1/2023

 **С Е К Р Е Т А Р** **П Р Е Д С Е Д Н И К**

 Томислав Милојевић Сафет Павловић

**ЗАПИСНИЧАР**

Десанка Цојкић